strabo.geographica 13.1.22
Ἄβυδος δὲ Μιλησίων ἐστὶ κτίσμα ἐπιτρέψαντος Γύγου τοῦ Λυδῶν βασιλέως · ἦν γὰρ ἐπʼ ἐκείνῳ τὰ χωρία καὶ ἡ Τρῳὰς ἅπασα , ὀνομάζεται δὲ καὶ ἀκρωτήριόν τι πρὸς Δαρδάνῳ Γύγας · ἐπίκειται δὲ τῷ στόματι τῆς Προποντίδος καὶ τοῦ Ἑλλησπόντου , διέχει δὲ τὸ ἴσον Λαμψάκου καὶ Ἰλίου , σταδίους περὶ ἑβδομήκοντα καὶ ἑκατόν . ἐνταῦθα δʼ ἔστι τὸ ἑπταστάδιον ὅπερ ἔζευξε Ξέρξης , τὸ διορίζον τὴν Εὐρώπην καὶ τὴν Ἀσίαν . καλεῖται δʼ ἡ ἄκρα τῆς Εὐρώπης Χερρόνησος διὰ τὸ σχῆμα , ἡ ποιοῦσα τὰ στενὰ τὰ κατὰ τὸ ζεῦγμα · ἀντίκειται δὲ τὸ ζεῦγμα τῇ Ἀβύδῳ . Σηστὸς δὲ ἀρίστη τῶν ἐν Χερρονήσῳ πόλεων · διὰ δὲ τὴν γειτοσύνην ὑπὸ τῷ αὐτῷ ἡγεμόνι καὶ αὕτη ἐτέτακτο , οὔπω ταῖς ἠπείροις διοριζόντων τῶν τότε τὰς ἡγεμονίας . ἡ μὲν οὖν Ἄβυδος καὶ ἡ Σηστὸς διέχουσιν ἀλλήλων τριάκοντά που σταδίους ἐκ λιμένος εἰς λιμένα , τὸ δὲ ζεῦγμά ἐστι μικρὸν ἀπὸ τῶν πόλεων παραλλάξαντι ἐξ Ἀβύδου μὲν ὡς ἐπὶ τὴν Προποντίδα , ἐκ δὲ Σηστοῦ εἰς τοὐναντίον · ὀνομάζεται δὲ πρὸς τῇ Σηστῷ τόπος Ἀποβάθρα , καθʼ ὃν ἐζεύγνυτο ἡ σχεδία . ἔστι δὲ ἡ Σηστὸς ἐνδοτέρω κατὰ τὴν Προποντίδα ὑπερδέξιος τοῦ ῥοῦ τοῦ ἐξ αὐτῆς · διὸ καὶ εὐπετέστερον ἐκ τῆς Σηστοῦ διαίρουσι παραλεξάμενοι μικρὸν ἐπὶ τὸν τῆς Ἡροῦς πύργον , κἀκεῖθεν ἀφιέντες τὰ πλοῖα συμπράττοντος τοῦ ῥοῦ πρὸς τὴν περαίωσιν · τοῖς δʼ ἐξ Ἀβύδου περαιουμένοις παραλεκτέον ἐστὶν εἰς τἀναντία ὀκτώ που σταδίους ἐπὶ πύργον τινὰ κατʼ ἀντικρὺ τῆς Σηστοῦ , ἔπειτα διαίρειν πλάγιον καὶ μὴ τελέως ἐναντίον ἔχουσι τὸν ῥοῦν . ᾤκουν δὲ τὴν Ἄβυδον μετὰ τὰ Τρωικὰ Θρᾷκες , εἶτα Μιλήσιοι . τῶν δὲ πόλεων ἐμπρησθεισῶν ὑπὸ Δαρείου τοῦ Ξέρξου πατρὸς τῶν κατὰ τὴν Προποντίδα , ἐκοινώνησε καὶ ἡ Ἄβυδος τῆς αὐτῆς συμφορᾶς · ἐνέπρησε δὲ πυθόμενος μετὰ τὴν ἀπὸ τῶν Σκυθῶν ἐπάνοδον τοὺς νομάδας παρασκευάζεσθαι διαβαίνειν ἐπʼ αὐτὸν κατὰ τιμωρίαν ὧν ἔπαθον , δεδιὼς μὴ αἱ πόλεις πορθμεῖα παράσχοιεν τῇ στρατιᾷ . συνέβη δὲ πρὸς ταῖς ἄλλαις μεταβολαῖς καὶ τῷ χρόνῳ καὶ τοῦτο αἴτιον τῆς συγχύσεως τῶν τόπων . περὶ δὲ Σηστοῦ καὶ τῆς ὅλης Χερρονήσου προείπομεν ἐν τοῖς περὶ τῆς Θρᾴκης τόποις . φησὶ δὲ τὴν Σηστὸν Θεόπομπος βραχεῖαν μὲν εὐερκῆ δέ , καὶ σκέλει διπλέθρῳ συνάπτειν πρὸς τὸν λιμένα , καὶ διὰ ταῦτʼ οὖν καὶ διὰ τὸν ῥοῦν κυρίαν εἶναι τῶν παρόδων .
Lemmas: Ἄβυδος δέ Μιλήσιος εἰμί κτίσμα ἐπιτρέπω Γύγης ὁ Λυδός βασιλεύς · εἰμί γάρ ἐπί ἐκεῖνος ὁ χωρίον καί ὁ Τρῳάς ἅπας , ὀνομάζω δέ καί ἀκρωτήριον τις πρός Δάρδανος Γύγης · ἐπίκειμαι δέ ὁ στόμα ὁ Προποντίς καί ὁ Ἑλλήσποντος , διέχω δέ ὁ ἴσος Λάμψακος καί Ἴλιον , στάδιον περί ἑβδομήκοντα καί ἑκατόν . ἐνταῦθα δέ εἰμί ὁ ἑπταστάδιος ὅς ζεύγνυμι Ξέρξης , ὁ διορίζω ὁ Εὐρώπη καί ὁ Ἀσία . καλέω δέ ὁ ἄκρον ὁ Εὐρώπη Χερσόνησος διά ὁ σχῆμα , ὁ ποιέω ὁ στενός ὁ κατά ὁ ζεῦγμα · ἀντίκειμαι δέ ὁ ζεῦγμα ὁ Ἄβυδος . Σηστός δέ ἀγαθός ὁ ἐν Χερσόνησος πόλις · διά δέ ὁ γειτοσύνη ὑπό ὁ αὐτός ἡγεμών καί οὗτος τάσσω , οὔπω ὁ ἤπειρος διορίζω ὁ τότε ὁ ἡγεμονία . ὁ μέν οὖν Ἄβυδος καί ὁ Σηστός διέχω ἀλλήλων τριάκοντα που στάδιον ἐκ λιμήν εἰς λιμήν , ὁ δέ ζεῦγμα εἰμί μικρός ἀπό ὁ πόλις παραλήγω ἐκ Ἄβυδος μέν ὡς ἐπί ὁ Προποντίς , ἐκ δέ Σηστός εἰς ἐναντίος · ὀνομάζω δέ πρός ὁ Σηστός τόπος Ἀποβάθρα , κατά ὅς ζεύγνυμι ὁ σχεδία . εἰμί δέ ὁ Σηστός ἔνδον κατά ὁ Προποντίς ὑπερδέξιος ὁ ῥόος ὁ ἐκ αὐτός · διό καί εὐπετής ἐκ ὁ Σηστός διαίρω παραλέγω μικρός ἐπί ὁ ὁ Ἡρώ πύργος , ἐκεῖθεν ἀφίημι ὁ πλοῖον συμπράσσω ὁ ῥόος πρός ὁ περαίωσις · ὁ δέ ἐκ Ἄβυδος περαιόω παραλεκτέον εἰμί εἰς ἐναντίος ὀκτώ που στάδιον ἐπί πύργος τις κατά ἀντικρύ ὁ Σηστός , ἔπειτα διαίρω πλάγιος καί μή τέλειος ἐναντίος ἔχω ὁ ῥόος . οἰκέω δέ ὁ Ἄβυδος μετά ὁ Τρωϊκός Θρᾷξ , εἶτα Μιλήσιος . ὁ δέ πόλις ἐμπίμπρημι ὑπό Δαρεῖος ὁ Ξέρξης πατήρ ὁ κατά ὁ Προποντίς , κοινωνέω καί ὁ Ἄβυδος ὁ αὐτός συμφορά · ἐμπίμπρημι δέ πυνθάνομαι μετά ὁ ἀπό ὁ Σκύθης ἐπάνοδος ὁ νομάς παρασκευάζω διαβαίνω ἐπί αὐτός κατά τιμωρία ὅς πάσχω , δείδω μή ὁ πόλις πορθμεῖον παρέχω ὁ στρατιά . συμβαίνω δέ πρός ὁ ἄλλος μεταβολή καί ὁ χρόνος καί οὗτος αἴτιος ὁ σύγχυσις ὁ τόπος . περί δέ Σηστός καί ὁ ὅλος Χερρόνησος προλέγω ἐν ὁ περί ὁ Θρᾴκη τόπος . φημί δέ ὁ Σηστός Θεόπομπος βραχύς μέν εὐερκής δέ , καί σκέλος δίπλεθρος συνάπτω πρός ὁ λιμήν , καί διά οὗτος οὖν καί διά ὁ ῥόος κυρία εἰμί ὁ πάροδος .